พุงนำนมอีกแล้วจ้า มีร้านบิงซูมาเปิดใหม่จ้า โปรยคำเชิญชวนว่าใช้นมสดแท้ แถมๆลด10% และได้ของแถมเป็นพัดและปากกาของโอปป้าด้วย ลากผู้ร่วมตัวแตกเข้าร้านกันเลยจ้า

สถานที่ตั้งร้าน
อยู่บริเวณหน้าโรงภาพยนตร์ ชั้นสามจ้า 

บรรยากาศ
เป็นที่นั่งแบบเปิดน้า มีทั้งแบบโซฟา และเก้าอี้ปกติ ใครอยากส่วนตัวก็นั่งติดริมกระจกมองวิวลานน้ำพุได้จ้า ที่นั่งเยอะพอสมควรซัก 20-30 ที่ได้จ้าชวนเพื่อนมามีทติ้งน่าจะดีจ้า

เวลาเปิดปิด
ทุกวัน 11.00-22.00 น.(ตามเวลาห้างจ้า)

เมนูลองชิม
-Strawberry Cheesecake Snow flake 
จัดตกแต่งมาน่ารักมากมาย มีสตรอเบอรี่สดฝานโปะรอบๆบิงซู ด้านบนโปะไอศครีมวนิลา ตกแต่งด้วยเมล็ดอัลมอนด์ โรยผงถั่วเหลือง ราดคาราเมลจ้า ตัวบิงซูที่นี่ใช้นมสดแท้แต่ว่ามีความหวานและมีกลิ่นน้ำผึ้ง หากใครไม่ชอบหวานๆนี่อาจไม่ปลื้มได้ ตัวไอศครีมออกหวานๆมันๆ ผงถั่วที่โรยมีสัมผัสกรุบๆนิดๆรสชาติออกเค็มหน่อยๆ สตรอเบอรี่ที่ใช้ออกรสชาติเปรี้ยวๆหน่อย ตัดความหวานเลี่ยนได้ พอทานไปด้านในจะเจอซอสสตรอเบอรี่หวานๆ เมนูนี้เหมาะกับคนชอบหวานจ้า เพราะบิงซูก็หวาน ไอศครีม ซอสก็หวาน ส่วนตัวเบนซ์ไม่ค่อยชอบหวานเท่าไหร่ แต่ชอบที่ใช้ผลไม้สด นมสดแท้ และมีจุดเด่นที่ใช้น้ำผึ้งผสมเข้ามาถึงแม้จะทำให้หวานแต่ว่ามันมีความแตกต่างจากเจ้าอื่นจ้า

ประทับใจ
-นมสดแท้
-ผลไม้สด
-น้ำเปล่าฟรี

ข้อเสนอแนะ
-รสชาติโดยรวมหวานไปหน่อยจ้า 